Oto Nemsadze

Oto Nemsadze (; født Otar Nemsadze 18. juni 1989 i Gori i Georgia) er en georgisk sanger. 3. mars 2019 vant han georgiske Idol og representerte Georgia i Eurovision Song Contest 2019 i Tel Aviv med sangen «Sul tsin iare».

Bakgrunn 
Nemsadze ble kjent i Georgia i 2011, da han vant talentkonkurransen Geostar, den georgiske versjonen av Idol. I 2013 nådde han en andreplass i talentshowet Holos Krainy, den ukrainske utgaven av The Voice. 

I 2017 deltok han i den georgiske nasjonale finalen til Eurovision Song Contest 2017 som del av gruppen Limbo. Der endte de på en delt tiendeplass blant 25 deltakere med låten «Dear God». 

I 2019 deltok han på nytt i georgisk Idol, og 3. mars 2019 ble han nok en gang kåret til georgisk Idol-vinner gjennom en telefonavstemning. 2019-utgaven av Idol fungerte også som nasjonal finale til Eurovision Song Contest 2019 i Tel Aviv i Israel. I Idol-finalen fremførte han den patriotiske rockeballaden «Sul tsin iare» (norsk: gå på), som også var Georgias bidrag i Eurovision Song Contest.

Referanser 

Georgiere
Deltakere i Eurovision Song Contest 2019
Fødsler i 1989